
ОБЩИНСКИ СЪВЕТНИЦИ ОТ ГРУПАТА НА 

ПП ”НАЦИОНАЛЕН ФРОНТ ЗА СПАСЕНИЕ НА БЪЛГАРИЯ”

ОТНОСНО:  Издаване на предписания за ограничаване на достъпа до спрян незаконен строеж "Молитвен дом" (джамия) и допълващо застрояване - битова сграда и битово кафене" извършван в УПИ І, кв. 24, кв. "Победа", гр. Бургас

Уважаеми общински съветници,

На 01.04.2009 год., на основание чл. 224, ал.1 т.т. 2 и 4 от Закона за устройство на територията /ЗУТ/, е издадена Заповед № 881/01.04.2009г. от Зам. кмета "УТС" при Община Бургас за спиране изпълнението и забрана достъпа до строеж "Молитвен дом" (джамия) и допълващо застрояване - битова сграда и битово кафене" извършван в УПИ І, кв. 24, кв. "Победа", гр. Бургас. 

Въпреки, че е забранен достъпа до обекта, през месец ноември 2010 година там беше извършен религиозен ритуал от представители на мюсюлманското вероизповедание от Районно мюфтийство – Айтос. На 19 август 2012 година отново станахме свидетели на същото грубо нарушаване на нормите на ЗУТ и на цитираната заповед – отново беше извършен религиозен ритуал от мюсюлмански духовници. 

При направена проверка установихме, че незаконния строеж не е обезопасен (липсват каквито и да е заграждения) и всеки който желае може да влезе в строителната площадка. Намираме, че по този начин, не само се нарушават императивни законови разпоредби и цитираната Заповед, но и се създава реална опасност от инициденти с граждани и особено деца присъстващи и участващи на ритуали подобни на описаните.

Изложеното налага предприемането на незабавни мерки за ограничаване на достъпа до спрения незаконен строеж "Молитвен дом" (джамия) и допълващо застрояване - битова сграда и битово кафене" извършван в УПИ І, кв. 24, кв. "Победа", гр. Бургас. 

Ето защо на основание чл.21, ал.2 във вр. с ал.1, т.23 от Закона за местното самоуправление и местната администрация, ПРЕДЛАГАМЕ Общински съвет гр. Бургас да приеме следното

РЕШЕНИЕ:


1. Възлага на Кмета на Община Бургас да предприеме необходимите  действия, по издаване на предписания за поставяне на ограда и ограничаване на достъпа до спрян незаконен строеж: "Молитвен дом" (джамия) и допълващо застрояване - битова сграда и битово кафене" намиращ се в УПИ І, кв.24, кв. "Победа", гр. Бургас. 


2. При неизпълнение на направените предписания по т. 1, възлага на Кмета на Община Бургас да наложи предвидените в закона санкции.

С уважение,

СЛЕДВАТ ПОДПИСИТЕ НА ОБЩИНСКИТЕ СЪВЕТНИЦИ

